
Inima Chardonnay - Ντεμπίνα 2024
Οίνος Λευκός Ξηρός Ποικιλιακός
	Ποικιλίες:
	Chardonnay 70%, Ντεμπίνα 30%

	Περιοχή:
	Επιλεγμένα αμπελοτόπια σε Ήπειρο και Μακεδονία.

	Τρύγος:
	Τέλη Αυγούστου για το Chardonnay & μέσα Σεπτεμβρίου για τη Ντεμπίνα. 

	Οινοποίηση:
	Αποραγισμος, έκθλιψη και ελαφρά πίεση για το Chardonnay σε πνευματικό πιεστήριο. Στη συνέχεια το γλεύκος απολασπώνεται ελαφρά, εμβολιάζεται και οδηγείται σε βαρέλια από δρύ και ακακία, οπού πραγματοποιεί την αλκοολική ζύμωση.  Ομοίως, η Ντεμπίνα ζυμώνεται έπειτα από ελαφρά απολάσπωση και αυτή σε βαρέλια δρυός και ακακίας. Μετά το πέρας των ζύμωσεων οι δύο οίνοι αναμιγνύονται σε μία αναλογία 70% Chardonnay 30% Ντεμπίνα, ενώ επιστρέφουν στα βαρέλια για ακόμα τέσσερεις μήνες προκειμένου να  εμπλουτιστούν σε πολυσακχαρίτες και αρωματικά συστατικά από την αυτόλυση των μυκήτων.

	Χαρακτηριστικά:
	Λαμπερό και διαυγές κίτρινο χρώμα. Πολύπλοκο αρωματικό μπουκέτο, με νότες εσπεριδοειδών, αχλαδιού, ροδάκινου και βανίλιας. Στο στόμα χαρακτηρίζεται από λιπαρότητα, πλούσιο σώμα και μεγάλη ένταση αρωμάτων. Η γεύση του διακρίνεται από την αρμονία που του χαρίζει η οξύτητά του, πλαισιώνοντας τη βουτυράτη αίσθηση και εξασφαλίζοντας μια μακριά επίγευση.

	Συνοδεύει:         
	Συνοδεύει λιπαρά ψάρια και λευκά κρέατα.

